stanford-oval/wikipedia huggingface dataset:
מוסעב בן עומייר
ביוגרפיה > השתתפותו בקרב אוח'וד

הימים והשנים חלפו עברו, הנביא מוחמד וחבריו היגרו לאלמדינה, ושבט קורייש התמלא בזעם וקינאה אשר דחפה אותם להמשיך במרדף שלהם אחר עובדיו הצדיקים של אללה. אז הגיע קרב בדר, שבו למדו שבט קורייש שיעור כואב, ואיבדו את אחיזתם ההדוקה. לאחר מכן, הכינו שבט קורייש את עצמם לנקמה, וכך הגיע קרב אוח'וד. המוסלמים התאספו, הנביא מוחמד במרכזם, הביט בפניהם מלאות התקווה והאמונה, ובחר אחד מהם לשאת את דגל המחנה. הוא בחר במֻסְעַבּ כדי לשאת את הדגל. אז התרחשה המערכה הנוראית, שבה הקשתים לא הקשיבו להוראה של הנביא מוחמד, נטשו את עמדותיהם על ההר, והיו בטוחים שנסיגתם של עובדי האלילים מסמלת כניעה. הנטישה מלאת השאננות הזאת הייתה תחילתו של המהפך הנוראי, שבו מה שהיה קרוב להיות ניצחון אסלאמי המלא בתהילה, הפך לתבוסה מבישה וכואבת. המוסלמים נתפסו הרחק מעמדותיהם, ונשחטו על ידי פרשיהם של עובדי האלילים, אשר טבחו במוסלמים וקצרו אותם על פסגת ההר. מוסלמים רבים איבדו את חייהם כתוצאה מכך, ולאחר שעובדי האלילים ראו את הבלבול והאימה שאחזה בשורות המוסלמים, החלו לוחמיהם להתרכז בנביא, במטרה לחסל אותו. מֻסְעַבּ רק את האיום על הנביא מוחמד, ומיד הניף את הדגל, זינק כפנתר ושאג כאריה "אַלְלַהֻ אַכְּבַּר! ". הוא זינק לימין ולשמאל, נלחם בעוז וקוטל את האויב. כל אשר הוא רצה באותם רגעים היה למשוך אליו את תשומת הלב של האויב, על מנת שלא יתמקדו בנביא. כך הפך מֻסְעַבּ לצבא של איש אחד, בעודו נלחם לבדו מול הלוחמים האימתניים של עובדי האלילים, מניף את הדגל ביד אחד, ומנופף בחרב ביד השנייה. אך האויבים היו רבים ממנו, והם רצו לרמוס את גופתו כדי להגיע אל הנביא מוחמד.
ביוגרפיה > מותו

מֻסְעַבּ המשיך לעמוד איתן בקרב אוח'וד, בהגנה על הנביא מוחמד, עד שהוא פגש באחד האבירים של המחנה האויב, אביר בשם אִבְּן קוּמַאה, אשר הכה אותו עם החרב בידו הימנית, וכרת לו אותה. מֻסְעַבּ המשיך לאחוז את הדגל ביד שמאל, וניסה להישען עליו מעט, אך אז הוא קיבל את מכת החרב בידו השמאלית שגם נכרתה. לאחר מכן הוא ניסה לחבק את הדגל באמצעות זרועותיו ולהצמידו אל החזה, אך אז הוא קיבל מכת רומח אשר ננעץ בו. מֻסְעַבּ נפל, ולאחריו הדגל.
מֻסְעַבּ נפל לאחר מאבק אדיר למען אללה, בקרב הנוראי של הקרבה עצמית ואמונה. הוא חשב שאם הוא ייפול מוקדם מדי, הוא יקרב את מותו של הנביא מוחמד, מפני שהוא יותיר אותו ללא הגנה, ולכן הוא העמיד את עצמו בלב שדה הקרב, כמגן אנושי, הכל למעל אללה ושליחו.
מוצף בפחד לשלומו של הנביא מוחמד ובאהבה אליו, המשיך מֻסְעַבּ לזעוק בכל מכה שנחתה עליו "מוחמד אינו אלא שליח, אשר היו שליחים לפניו!".
לאחר שהסתיים הקרב המר והנורא, מצאו המוסלמים את גופתו של המרטיר הצדיק, שוכב כשפניו טמונות באדמה.
הנביא מוחמד וחבריו הגיעו כדי לבחון את שדה הקרב, ונפרדו לשלום מהנופלים. כאשר הם הגיעו לגופתו של מֻסְעַבּ, דמעות החלו לזלוג מעיניו של הנביא מוחמד. על גופתו של מֻסְעַבּ הייתה פיסת בד, לא גדולה ולא קטנה, אשר אם היו מכסים את חלק גופו העליון באמצעותה זה היה גורם לרגליו להיחשף, ואם היו מכסים באמצעותה את פלג גופו התחתון זה היה גורם לפניו להיחשף. אז הנביא מוחמד אמר "תכסו בזה את ראשו, והניחו עשבים על רגליו". למרות הצער העמוק שחווה הנביא מוחמד כאשר הוא איבד את דודו האהוב, חמזה, וכאשר גופתו הושחתה על ידי עובדי האלילים באופן כזה שגרמו לנביא לבכות ולליבו להישבר. למרות העובדה ששדה הקרב היה עמוס בגופות של חבריו הטובים, אשר כולם סימלו את שיא האמת, הרוחניות וההארה. למרות כל זה, הוא ניצב מעל גופתו של שגרירו הראשון, נפרד ממנו לשלום, ובכה בכי מר. אז הביט הנביא מוחמד בעצב רב וביגון על פיסת הבד אשר עטפה את מֻסְעַבּ, ואמר: "ראיתי אותך במכה, ולא היה תכשיט יותר יקר ויותר מיוחד ממך. אך כעת אתה שוכב כאן בראש חשוף, עטוף בבד".
ראו גם

צחאבה
מוסלמים
אבו בכר
קרב אוח'וד
לקריאה נוספת

Men Around the Messenger: The Companions of the Prophet. Islamic Book Trust. 2005
הערות שוליים

↑  Khālid, Khālid Muḥammad., Men around the messenger, New rev. ed, Kuala Lumpur: Islamic Book Trust, 2005, ISBN 983-9154-73-7
↑  Mus'ab ibn Umair RA - The Great & Good Mus'ab RA,, sohabih.blogspot.co.il (באנגלית)
↑  Mus'ab bin 'Umair (Allah be pleased with him), Ummah.com - Muslim Forum (באנגלית)
↑  Musab Ibn Umayr, sunnah.org (ארכיון)
↑  Warner, Bill., Sharia law for the non-Muslim, [Nashville, Tenn.]: Centre for the Study of Political Islam, 2010, ISBN 978-0-9795794-8-6
1 2  Hamid, Abdul Wahid., Companions of the prophet, New rev. ed, Leicester, UK: Mels, 1998, ISBN 0-948196-13-0
↑  "The Life of Sayyidina Mus'ab ibn 'Umair". muzlimbuzz.sg (באנגלית אמריקאית). 2012-12-05. נבדק ב-2018-03-27.
↑  "Mus'ab Ibn Umair (RA)". Hadith of the Day (באנגלית אמריקאית). 2012-10-23. נבדק ב-2018-03-27.
↑  Lings, Martin., Muhammad: his life based on the earliest sources, 2nd U.S. ed, Rochester, Vt.: Inner Traditions, 2006
↑  Mus'ab ibn 'Umair - The First Envoy of Islam, www.islamtomorrow.com
↑  Warner, Bill (Scholar of Islamic studies),, The Life of Mohammed: The Sira, CSPI International, 2015, ISBN 978-1-936659-06-7
↑  Ibn Hishām, ʻAbd al-Malik, -834., The life of Muhammad, Karachi: Pakistan Branch, Oxford University Press, 1967
↑  Khālid, Khālid Muḥammad., خالد، خالد محمد., Men & women around the Messenger = Rijāl wa-nisāʼ ḥawla al-Rasūl: ṣuwar min ḥayāt al-Ṣaḥābah wa-al-Ṣaḥābīyāt, El-Mansurah, Egypt: Dar Al-Manarah, 2003
| --- | --- |
בקרת זהויות :  NLI: 987007278684405171  ISNI: 0000 0000 2541 2053  LCCN: n84148931  TDVİA: musab-b-umeyr  VIAF: 62952528   WorldCat (עם VIAF): 62952528
מגפת הקורונה בניגריה

| --- | --- |

 תקופת המגפה:  27 בפברואר 2020 – הווה (4 שנים)
 במדינות או באזורים:  ניגריה ניגריה
 מוקד התפרצות:  ווהאן, חוביי, סין
 פתוגן:  נגיף ה-SARS-CoV-2
 מקרי מוות:  3,155
 מקרי הדבקה:  266,463
 הבריאו:  259,759
 קואורדינטות:  9°N 8°E﻿ / ﻿9°N 8°E﻿ / 9; 8
  
 
מגפת הקורונה היא חלק מהמגפה העולמית של מחלת נגיף הקורונה בניגריה. מקרה ההדבקה הראשון בניגריה היה ב-27 בפברואר 2020, כאשר אזרח איטלקי מלאגוס נבדק חיובי לנגיף.
בין ה-29 בדצמבר 2022 ל-11 בינואר 2023, נדבקו בניגריה 82 מאומתים חדשים. כיום כ-3,155 מקרי מוות ב-36 מדינות בטריטוריית הבירה הפדרלית (אנ'). מרכז מבצעי חירום לאומי רב-מגזרי (EOC), מתאם את פעילויות המענה הלאומי.
רקע

ב-28 בינואר 2020, הממשלה הפדרלית של ניגריה (אנ') הבטיחה לאזרחי המדינה שהתחזק הבטיחות מפני הקורונה בחמישה שדות תעופה בינלאומיים במדינה כדי למנוע את התפשטות נגיף הקורונה. מרכז ניגריה לבקרת מחלות (אנ') הודיע באותו היום שהם הקימו את קבוצת הקורונה ומוכנים להפעיל את מערכת התקריות שלו.
ב-31 בינואר, בעקבות התפשטות מגפת הקורונה ביבשת סין ובמדינות אחרות ברחבי העולם, ממשלת ניגריה הקימה קבוצת מוכנות לקורונה כדי להפחית את השפעת הנגיף. באותו יום, ארגון הבריאות העולמי מנה את ניגריה בין 13 מדינות אפריקאיות אחרות שזוהו כבעלי סיכון גבוה להתפשטות הנגיף.
ציר זמן > 2020 > פברואר-מרץ

ב-27 בפברואר, מקרה ההדבקה הראשון בניגריה קרה במדינת לאגוס, אזרח איטלקי שעובד בניגריה חזר ב-25 בפברואר ממילאנו, שבאיטליה דרך נמל התעופה הבינלאומי מורטלה מוחמד, שנדבק מהנגיף ב-26 בפברואר והועבר למתקני אבטחה ביולוגית של מדינת לאגוס עבור בידוד ובדיקה.
עד 31 במרץ, נדבקו 139 תושבים, ו-2 מקרי מוות.
ציר זמן > 2020 > אפריל-יוני

באפריל נדבקו 1,793 מאומתים חדשים, ומספר המאומתים ס"כ הגיע ל-1,932. בנוסף, דווח על 56 מקרי מוות, מה שהביא את מניין ההרוגים ל-58.
במאי נדבקו 8,230 מאומתים חדשים, ומספר המאומתים ס"כ הגיע ל-10,162. בנוסף, דווח על 229 מקרי מוות, מה שהביא את מניין ההרוגים ל-287.
ביוני נדבקו 15,532 מאומתים חדשים, ומספר המאומתים ס"כ הגיע ל-25,694. בנוסף, דווח על 303 מקרי מוות, מה שהביא את מניין ההרוגים ל-590.
ציר זמן > 2020 > יולי-ספטמבר

ביולי נדבקו 17,457 מאומתים חדשים, ומספר המאומתים ס"כ הגיע ל-43,151. בנוסף, דווח על 289 מקרי מוות, מה שהביא את מניין ההרוגים ל-879.
10,857 מאומתים חדשים דווחו באוגוסט, ומספר המאומתים ס"כ הגיע ל-54,008. בנוסף, דווח על 134 הרוגים, מה שהביא את מניין ההרוגים ל-1,013.
4,840 מאומתים ו-99 מקרי מוות דווחו בספטמבר, ומספר המאומתים ס"כ הגיע ל-58,848, ומספר ההרוגים ס"כ הגיע ל-1,112. נכון ל-30 בספטמבר, היו 50,358 בהתאוששות, והותירו 7,378 מאומתים פעילים.
ציר זמן > 2020 > אוקטובר-דצמבר

במהלך הירידה המשמעותית של מקרי ההדבקות שנרשמו בין ספטמבר-לנובמבר 2020 שהובילו להרגעת הסגרות ולפתיחה מחדש של הכלכלה כדי למנוע את השלב השני של ההתמוטטות הכלכלה, מרכזי הבידוד ברוב המדינות נסגרו חלקית, והמדינה הרגיע את השימוש במסכות ובמקומות ציבוריים כמו שווקים, מרכזי אירועים, מסעדות וברים.
באוקטובר נדבקו 4,005 מאומתים חדשים, ומספר המאומתים מתחילת ההתפרצות ס"כ הגיע ל-62,853. מניין ההרוגים עלה מ-32 ל-1,144 הרוגים. בסוף החודש היו 3,034 מאומתים פעילים.
בנובמבר נדבקו 4,704 מאומתים חדשים, ומספר המאומתים ס"כ הגיע ל-67,557. מניין ההרוגים עלה ל-1,173. בסוף החודש היו 3,102 מאומתים פעילים.
ב-10 בדצמבר, ד"ר אוסגי אהניר, שר הבריאות של ניגריה אמר "כי הגל השני ממשמש ובא בגלל העלייה במספר המקרים"; הוא הוסיף כי העלייה במספר המקרים נבעה בעיקר על ידי עלייה בזיהומים בתוך קהילות, ובמידה פחותה, מטיילים הנכנסים לניגריה. באותו יום, מזכיר ממשלת הפדרציה ויו"ר כוח המשימה הנשיאותי בנושא הקורונה, אמר כי הגל השני של המגפה החל, בעקבות העלייה במספר המאומתים שהתגלו בארץ.
ב-24 בדצמבר, ג'ון נקנגסונג וירולוג ומנהל מרכזי אפריקה לבקרת מחלות ומניעתן (CDC) אמר במסיבת עיתונאים מקוונת מאדיס אבבה כי גרסה חדשה נוספת לנגיף הקורונה נמצאה בניגריה. נקנגסונג הכריז "זה שושלת נפרדת מהשושלת של בריטניה ושל דרום אפריקה".
בדצמבר נדבקו 19,953 מאומתים חדשים, ומספר המאומתים ס"כ הגיע ל-87,510. מניין ההרוגים עלה ל-1,289. מספר החולים שהחלימו עלה ל-73,713, והותיר 12,508 מאומתים פעילים בסוף החודש.
ציר זמן > 2021 > ינואר-מרץ

ציר הדרך של 100,000 מאומתים הושגה ב-10 בינואר. המקרה הראשון של ניגריה של גרסה B.1.1.7 אושר ב-25 בינואר. בינואר נדבקו 43,732 מאומתים חדשים, ומספר המאומתים ס"כ הגיע ל-131,242. מניין ההרוגים עלה ל-1,586. מספר החולים שהחלימו עלה ל-104,989, והותיר 26,667 מאומתים פעילים בסוף החודש.
בפברואר נדבקו 24,415 מאומתים חדשים, ומספר המאומתים ס"כ הגיע ל-155,657. מניין ההרוגים עלה ל-1,907. מספר החולים שהחלימו עלה ל-133,768, והותיר 19,982 מאומתים פעילים בסוף החודש.
במרץ נדבקו 7,234 מאומתים חדשים, ומספר המאומתים ס"כ הגיע ל-162,891. מניין ההרוגים עלה ל-2,057. מספר החולים שהחלימו עלה ל-151,648, והותיר 9,186 מאומתים פעילים בסוף החודש.
ציר זמן > 2021 > אפריל-יוני

באפריל נדבקו 2,219 מאומתים חדשים, ומספר המאומתים ס"כ הגיע ל-165,110. מניין ההרוגים עלה ל-2,063. מספר החולים שהחלימו עלה ל-155,101, והותיר 7,946 מאומתים פעילים בסוף החודש.
במאי נדבקו 1,408 מאומתים חדשים, ומספר המאומתים ס"כ הגיע ל-166,518. מניין ההרוגים עלה ל-2,099. מספר החולים שהחלימו עלה ל-158,781, והותיר 5,638 מאומתים פעילים בסוף החודש.
ביוני נדבקו 1,025 מאומתים חדשים, ומספר המאומתים ס"כ הגיע ל-167,543. מניין ההרוגים עלה ל-2,120. מספר החולים שהחלימו עלה ל-163,985, והותיר 1,438 מאומתים פעילים בסוף החודש.
ציר זמן > 2021 > יולי-ספטמבר

ביולי נדבקו 6,365 מאומתים חדשים, ומספר המאומתים ס"כ הגיע ל-173,908. מניין ההרוגים עלה ל-2,149. מספר החולים שהחלימו עלה ל-164,994, והותיר 6,765 מאומתים פעילים בסוף החודש.
באוגוסט נדבקו 18,523 מאומתים חדשים, ומספר המאומתים ס"כ הגיע ל-192,431. מניין ההרוגים עלה ל-2,469. מספר החולים שהחלימו עלה ל-178,759, והותיר 11,203 מאומתים פעילים בסוף החודש.
בספטמבר נדבקו 13,348 מאומתים חדשים, ומספר המאומתים ס"כ הגיע ל-205,779. מניין ההרוגים עלה ל-2,721. מספר החולים שהחלימו עלה ל-193,617, והותיר 9,441 מאומתים פעילים בסוף החודש.
ציר זמן > 2021 > אוקטובר-דצמבר

באוקטובר נדבקו 6,182 מאומתים חדשים, ומספר המאומתים ס"כ הגיע ל-211,961. מניין ההרוגים עלה ל-2,896. מספר החולים שהחלימו עלה ל-203,248, והותיר 5,817 מאומתים פעילים בסוף החודש.
בנובמבר נדבקו 2,257 מאומתים חדשים, ומספר המאומתים ס"כ הגיע ל-214,218. מניין ההרוגים עלה ל-2,977. מספר החולים שהחלימו עלה ל-207,304, והותיר 3,937 מאומתים פעילים בסוף החודש.
שלושת המאומתים הראשונים בניגריה של גרסת אומיקרון אושרו ב-1 בדצמבר. שלושתם היו נוסעים שהגיעו מדרום אפריקה.
בדצמבר נדבקו 28,123 מאומתים חדשים, ומספר המאומתים ס"כ הגיע ל-242,341. מניין ההרוגים עלה ל-3,031. מספר החולים שהחלימו עלה ל-214,296, והותיר 25,014 מאומתים פעילים בסוף החודש.
ציר זמן > 2022 > ינואר-מרץ

בינואר נדבקו 10,701 מאומתים חדשים, ומספר המאומתים ס"כ הגיע ל-253,042. מניין ההרוגים עלה ל-3,135. מספר החולים שהחלימו עלה ל-229,177, והותיר 20,730 מאומתים פעילים בסוף החודש.
בפברואר נדבקו 1,483 מאומתים חדשים, ומספר המאומתים ס"כ הגיע ל-254,525. מניין ההרוגים עלה ל-3,142. מספר החולים שהחלימו עלה ל-249,013, והותיר 2,370 מאומתים פעילים בסוף החודש.
במרץ נדבקו 943 מאומתים חדשים, ומספר המאומתים ס"כ הגיע ל-255,468. מניין ההרוגים נותר ללא שינוי. מספר החולים שהחלימו עלה ל-249,612, והותיר 2,714 מאומתים פעילים בסוף החודש.
ציר זמן > 2022 > אפריל-יוני

באפריל נדבקו 285 מאומתים חדשים, ומספר המאומתים ס"כ הגיע ל-255,753. מניין ההרוגים עלה ל-3,143. מספר החולים שהחלימו עלה ל-249,911, והותיר 2,699 מאומתים פעילים בסוף החודש.
במאי נדבקו 275 מקרים חדשים, ומספר המאומתים ס"כ הגיע ל-256,028. מניין ההרוגים נותר ללא שינוי. מספר החולים שהחלימו עלה ל-250,036, והותיר 2,849 מאומתים פעילים בסוף החודש.
ביוני נדבקו 1262 מאומתים חדשים, ומספר המאומתים ס"כ הגיע ל-257,290. מניין ההרוגים עלה ל-3,144. מספר החולים שהחלימו עלה ל-250,229, והותיר 3,917 מאומתים פעילים בסוף החודש.
ציר זמן > 2022 > יולי-ספטמבר

ביולי נדבקו 4,183 מאומתים חדשים, ומספר המאומתים ס"כ הגיע ל-261,473. מניין ההרוגים עלה ל-3,147.
באוגוסט נדבקו 2,221 מאומתים חדשים, ומספר המאומתים ס"כ הגיע ל-263,694. מניין ההרוגים עלה ל-3,148.
בספטמבר נדבקו 1,688 מאומתים חדשים, ומספר המאומתים ס"כ הגיע ל-265,382. מניין ההרוגים עלה ל-3,155.
ציר זמן > 2022 > אוקטובר-דצמבר

באוקטובר נדבקו 736 מאומתים חדשים, ומספר המאומתים ס"כ הגיע ל-266,138. מניין ההרוגים נשאר ב-3,155.
בנובמבר נדבקו 145 מאומתים חדשים, ומספר המאומתים ס"כ הגיע ל-266,283. מניין ההרוגים נותר ללא שינוי.
בדצמבר נדבקו 167 מאומתים חדשים, ומספר המאומתים ס"כ הגיע ל-266,450. מניין ההרוגים נותר ללא שינוי.
חיסונים

מספר האנשים המקבלים חיסונים בניגריה (נכון ל-28 בפברואר 2022)
אוכלוסייה לא מחוסנת () (91.52%)
אוכלוסייה שקיבלה מנה ראשונה () (4.60%)
אוכלוסייה שקיבלה מנה שנייה () (3.88%)
ב-2 במרץ 2021, המשלוח הראשון של ארבעה מיליון מנות חיסוני אסטרהזניקה נגד COVID-19 מיוזמת COVAX, שהגיעו לנמל התעופה הבינלאומי נמדי אזיקיווה (אנ') בניגריה, החיסונים החלו שלושה ימים לאחר מכן ב-5 במרץ.
נכון ל-28 בפברואר 2022, 17,914,944 תושבים קיבלו את המנה הראשונה שלהם נגד נגיף הקורונה, ו-8,197,832 תושבים קיבלו את המנה השנייה נגד הנגיף.
חיסונים > ציר זמן > 2021

מרץ 2021: ב-21 במרץ, ניגריה קיבלה 300,000 מנות נוספות של חיסוני אוקספורד-אסטרהזניקה נגד נגיף הקורונה מקבוצת MTN (אנ').
נשיא ניגריה, מוחמדו בוהארי התחסן לראשונה נגד נגיף הקורונה ב-6 במרץ.
עד סוף מרץ ניתנו 0.7 מיליון מנות חיסון.
אפריל 2021: ב-6 באפריל, ניגריה קיבלה 100,000 מנות חיסוני אוקספורד-אסטרהזניקה לנגיף הקורונה מממשלת הודו.
עד סוף אפריל ניתנו 1.2 מיליון מנות חיסון.
מאי 2021: עד סוף מאי ניתנו 1.6 מיליון מנות חיסון.
יוני 2021: עד סוף יוני ניתנו 3.4 מיליון מנות חיסון.
יולי 2021: עד סוף יולי ניתנו 3.9 מיליון מנות חיסון.
אוגוסט 2021: ב-1 באוגוסט, ניגריה קיבלה ארבע מיליון מנות של חיסוני קורונה של חברת מודרנה מארצות הברית.
עד סוף אוגוסט ניתנו 4.2 מיליון מנות חיסון.
ספטמבר 2021: עד סוף ספטמבר ניתנו 6.9 מיליון מנות חיסון.
אוקטובר 2021: ב-8 באוקטובר, ניגריה קיבלה 500,000 מנות חיסוני אוקספורד-אסטרה-זניקה נגד נגיף הקורונה מממשלת צרפת.
עד סוף אוקטובר ניתנו 8.6 מיליון מנות חיסון. 4% מאוכלוסיית היעד חוסנו במלואה עד סוף החודש.
נובמבר 2021: עד סוף נובמבר ניתנו 9.8 מיליון מנות חיסון. 4% מאוכלוסיית היעד חוסנו במלואה עד סוף החודש.
דצמבר 2021: עד מיליון מנות של חיסון אוקספורד-אסטרה-זניקה נזרקו על ידי ניגריה בגלל תאריכי התפוגה הקצרים שלהם.
עד סוף דצמבר ניתנו 14.8 מיליון מנות חיסון. 5% מאוכלוסיית היעד חוסנו במלואה עד סוף החודש.
חיסונים > ציר זמן > 2022

ינואר 2022: עד סוף ינואר ניתנו 20.6 מיליון מנות חיסון. 6% מאוכלוסיית היעד חוסנו במלואה עד סוף החודש.
פברואר 2022: עד סוף פברואר ניתנו 26.5 מיליון מנות חיסון, ו-8.1 מיליון אנשים חוסנו במלואם.
מרץ 2022: עד סוף מרץ, ניתנו 31.4 מיליון מנות חיסון ו-9.6 מיליון אנשים חוסנו במלואם.
אפריל 2022: עד סוף אפריל, ניתנו 38.4 מיליון מנות חיסון ו-14.9 מיליון אנשים חוסנו במלואם.
מאי 2022:
יוני 2022:
יולי 2022:
אוגוסט 2022:
ספטמבר 2022:
אוקטובר 2022:
נובמבר 2022:
דצמבר 2022:
סטטיסטיקה

| מדינה | ס"כ מאומתים עד כ"ה | מאומתים | אנשים שהחלימו | אנשים שנפטרו |
| --- | --- | --- | --- | --- |
| לאגוס | 104,014 | 871 | 102,372 | 771 |
| טריטוריית הבירה הפדרלית | 29,464 | 143 | 29,072 | 249 |
| ריברס | 18,044 | 89 | 17,800 | 155 |
| קדונה | 11,576 | 11 | 11,476 | 89 |
| אויו | 10,332 | 3 | 10,127 | 202 |
| מישור | 10,330 | 3 | 10,252 | 75 |
| אדו | 7,923 | 0 | 7,601 | 322 |
| אוגון | 5,810 | 11 | 5,717 | 82 |
| דלתא | 5,784 | 502 | 5,170 | 112 |
| קנו | 5,339 | 144 | 5,068 | 127 |
| אונדו | 5,173 | 315 | 4,749 | 109 |
| אקווה איבום | 5,004 | 7 | 4,953 | 44 |
| קווארה | 4,691 | 452 | 4,175 | 64 |
| גומבה | 3,313 | 8 | 3,239 | 66 |
| אוסון | 3,311 | 29 | 3,190 | 92 |
| אנוגו | 2,952 | 13 | 2,910 | 29 |
| אנאמברה | 2,825 | 46 | 2,760 | 19 |
| נסארווה | 2,779 | 395 | 2,345 | 39 |
| אימו | 2,678 | 30 | 2,590 | 58 |
| אקיטי | 2,464 | 6 | 2,430 | 28 |
| קצינה | 2,418 | 0 | 2,381 | 37 |
| בנואה | 2,317 | 88 | 2,204 | 25 |
| אביה | 2,261 | -1 | 2,228 | 34 |
| אבוני | 2,064 | 28 | 2,004 | 32 |
| באוצ'י | 2,001 | 10 | 1,967 | 24 |
| בורנו | 1,629 | 5 | 1,580 | 44 |
| טארבה | 1,478 | 67 | 1,377 | 34 |
| ביילסה | 1,364 | 1 | 1,335 | 28 |
| אדמאווה | 1,312 | 134 | 1,140 | 38 |
| ניז'ר | 1,183 | 165 | 998 | 20 |
| קרוס ריבר | 919 | 2 | 892 | 25 |
| סוקוטו | 822 | 0 | 794 | 28 |
| ג'יגאווה | 669 | 2 | 649 | 18 |
| יובי | 638 | 4 | 625 | 9 |
| קבי | 480 | 10 | 454 | 16 |
| זמפרה | 375 | 0 | 366 | 9 |
| קוגי | 5 | 0 | 3 | 2 |
| סך הכל | 265,741 | 3,593 | 257,658 | 3,155 |
מוקסין

ערך זה עוסק בסוג נעל. אם התכוונתם למשמעות אחרת, ראו .
נעל מוקסין
מוקסין משבט השאיין
מוקסין (Moccasin) היא נעל עשויה מחתיכה אחת של עור אייל או עור רך אחר, התפור סביב ברצועת עור דקה. הנעל שימשה אנשי שבטים אמריקאים ילידים (אינדיאנים) בארצות הברית ובקנדה. מקור המילה משפות אינדיאניות.
הסולייה הרכה אפשרה לציידים לחוש את הקרקע ולהתקדם בשקט. בני שבטים שחיו על אדמה סלעית השתמשו בסוליית עור מוקשחת. המוקסין היא נעל נוחה שהתחבבה גם על אירופאים ואף יוצרו לה גרסאות אלגנטיות.
בישראל

בשנת 1962 הופיעו בישראל מגוון רחב של נעלי מוקסין לנשים מקושטים באבזמים וחגורות וחלקם מצופים בלק. בשנת 1970 דחקו הסנדלים החצי פתוחות את נעלי המוקסין הסגורות מהאופנה. באמצע שנות ה-70 נפוצו בישראל נעלי בית המשלבות גרב וסוליה בנוסח מוקסין.
בשנות ה-80 של המאה ה-20 זכו נעלי מוקסין לפופולריות רבה בישראל. נעלי מוקסין הגיעו בשני דגמים: בעלי סוליה דקה קלאסיים ומוקסין אמריקאי בעלי סוליה עבה ועור עבה.
הערות שוליים

↑  מילון האטימולוגיה
↑  "אבנעל" בנעלי חורף חדישים, חרות, 12 ביולי 1962
↑  יהודית חנוך, הנעל שתלך השנה, מעריב, 24 באוגוסט 1964
↑  יהודית חנוך, צעדי בחרטומים רחבים רבעקבים עבים, מעריב, 11 ביוני 1970
↑  מרתה מייזלס, "סינדרלה" לכל רגל, דבר, 31 בינואר 1977
↑  רוני הדר, נעליים קונים מהר, מעריב, 16 בינואר 1987
| --- | --- |
בקרת זהויות :  NARA: 10643746
מזחרו

פסיפס כתובת רחוב - בשורה ה-27 נזכרת "מזחרו" כאחת העיירות היהודיות בתחום סבסטיה הפטורות ממעשרות.
מזחרו היה יישוב יהודי בשומרון בתקופת המשנה והתלמוד, אשר נזכר בכתובת רחוב כאחת העיירות המותרות בתחום סבסטיה לעניין חובת קיום המצוות התלויות בארץ, בשל מגורי הכותים באזור.
העיירה מזחרו נזכרת בסוף השורה ה-27 בכתובת, לצד עיירות נוספות באזור צפון שומרון, ובהן ציר, שפירין, איקבין, דותן, יצת, כפר יהודית, כפר כסדיה, פנטאקומוותה, שילתה, עננין ובלעם עלייתה.
הצעת זיהוי ליישוב הקדום היא בח'רבת מחרון הסמוכה ממזרח לתל דותן, שלצידו גם נזכרת מזחרו בכתובת. אתר זה נזכר במיקומו ליד דותן, בגרסה "מ(ח)רוס", גם באונומסטיקון של אוסביוס.
לקריאה נוספת

אהרן דמסקי, העיירות המותרות שבתחום סבאסטי לפי הכתובת שברצפת הפסיפס של רחוב, קדמוניות, יא, תשל"ח, עמ' 3-2.
י' זוסמן, כתובת מבית הכנסת של רחוב בעמק בית שאן, קדמוניות, ח, תשל"ו, עמ' 128-123.
מידל איסט איירליינס

מידל איסט איירליינס (ערבית: طيران الشرق الأوسط ـ الخطوط الجوية اللبنانية, אנגלית: Middle East Airlines או MEA) היא חברת התעופה הלאומית של לבנון, ובסיסה בנמל התעופה הבינלאומי רפיק אל-חרירי שבביירות. היא טסה לכ-33 יעדים באסיה, המזרח התיכון, אירופה ואפריקה, ומציעה גם טיסות שכר. לחברת התעופה המזרח תיכונית יש גם הסכמי שיתוף פעולה עם כעשר חברות תעופה אחרות. צי המטוסים שלהם המונה 23 מטוסי נוסעים מסחריים, 9 נוספים בהזמנה ועוד 2 מטוסי מנהלים כשבמטוסי הנוסעים המסחריים שתי מחלקות: מחלקת ארזים, המקבילה למחלקת עסקים, ומחלקת תיירים. בכמה שדות תעופה, לנוסעי מחלקת ארזים ונוסעים מתמידים נבחרים יש גישה לטרקלין חברת התעופה.
תולדות החברה

החברה נוסדה ב-31 במאי 1945 והחלה לטוס ב-1 בינואר 1946 בקו ביירות-ניקוסיה.
בשנת 2012 הצטרפה לברית חברות התעופה סקאיי טים בחסותה של אייר פראנס.
צי המטוסים

צי המטוסים של החברה נכון לספטמבר 2020:
| כלי טיס | בצי | בהזמנה | נוסעים> J | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A320-200 | 10 | — | 24 | 102 | 126 |  |
| איירבוס A321neo | 9 | - | 28 | 132 | 160 |  |
| איירבוס A321XLR | — | 4 | אין מידע | אין מידע | אין מידע | לקוח השקה, יימסר החל מ-2023 |
| איירבוס A330-200 | 5 | — | 44 | 200 | 244 |  |
| איירבוס A330-900neo | — | 4 | טרם נקבע | טרם נקבע | טרם נקבע |  |
| סה"כ | 19 | 17 |  |  |  |  |
הערות שוליים

↑  Middle East Airlines, Tripadvisor
↑  פרטי צי המטוסים של מידל איסט איירליינס, באתר airfleets.net (באנגלית)
| סקאיי טים |
| --- | --- | --- |
| מייסדות | אארומקסיקו • אייר פראנס • דלתא איירליינס • קוריאן אייר |  |
| חברות | אארולינאס ארחנטינס • איי.טי.איי. איירווייז • אייר אירופה • אירופלוט • גארודה אינדונזיה • וייטנאם איירליינס • טארום • מידל איסט איירליינס • סעודיה • צ'ק איירליינס • צ'יינה איירליינס • צ'יינה איסטרן איירליינס • KLM • קניה איירווייז • שיאמן איירליינס |  |
| חברות שותפות | אייר אירופה אקספרס (אנ') • אייר פראנס הופ • אארומקסיקו קונקט (אנ') • דלתא קונקשן (אנ') • דלתא שאטל (אנ') • KLM Cityhopper • מנדרין איירליינס (אנ') • שנגחאי איירליינס |  |
| חברות עבר | אליטליה • אליטליה אקספרס • אליטליה סיטיליינר (אנ') • אאוסטרל ליניאס אאריאס • בריט אייר • Joon • דונאוויה • נורת'ווסט איירליינס • סיטיג'ט • צ'יינה סאות'רן איירליינס • קונטיננטל איירליינס • קופה איירליינס • רז'יונל |  |
| --- | --- |
בקרת זהויות :  NLI: 987007455756905171  LCCN: nr88009382  VIAF: 267138046   WorldCat (עם VIAF): 267138046 
ערך זה הוא קצרמרבנושא חברות תעופה ובנושא לבנון. אתם מוזמנים לתרום לוויקיפדיה ו.
מחוז לה קורוניה

| --- | --- |
סמל מחוז לה קורוניהסמל מחוז לה קורוניה

 מדינה:  ספרד ספרד
 קהילה אוטונומית:  גליסיה גליסיה
 מושל:  Valentín González Formoso
 בירת המחוז:  לה קורוניה 
 שטח:  7,950 קמ"ר
  ‑ הנקודה הגבוהה:  pico Pilar 
 אוכלוסייה:  ‏
  ‑ במחוז:  1,120,134 (2021)
 קואורדינטות:  43°22′N 8°24′W﻿ / ﻿43.37°N 8.4°W﻿ / 43.37; -8.4 
 אזור זמן:  UTC+2
 www.dicoruna.es
  מפת מיקום  מפה מפורטת   מיקום מחוז לה קורוניה על מפת ספרד  he tabBackground:;tabBorder:#aaa;defaultTab:0;
 
מחוז לה קורוניה (גליסית: A Coruña; ספרדית: La Coruña) הוא המחוז הצפון-מערבי ביותר של ספרד, על חצי האי האיברי, ואחד מארבעת המחוזות המרכיבים את הקהילה האוטונומית של גליסיה. מחוז זה מוקף באוקיינוס האטלנטי ממערב ומצפון, מחוז פונטוודרה מדרום ומחוז לוגו ממזרח.
היסטוריה

תחילת ההיסטוריה של מחוז לה קורוניה בסוף ימי הביניים בתקופת שלטונם של המלכים הקתולים של ספרד. באותן שנים שטחו של המחוז היה קטן במידה משמעותית מגודלו בספרד מאז המאה ה-19. במסגרת החלוקה הטריטוריאלית של ספרד בשנת 1833 אוחדו כל מחוז בנטזוס יחד עם מחצית מונדוניידו, למחוז אחד, ולעיר המחוז נקבעה לה קורוניה. מאז 1833, במחוז הייתה האוכלוסייה הגדולה ביותר והחוף הארוך ביותר בגליסיה. עד למחצית השנייה של המאה ה-20, מחוז זה היה המרכז הדתי והתרבותי של האזור כולו. עד להשלטת משטר דמוקרטי בספרד אוניברסיטת סנטיאגו דה קומפוסטלה הייתה האוניברסיטה היחידה בצפון-מערב ספרד.
אתרים מרכזיים

קתדרלת סנטיאגו דה קומפוסטלה שהיא יעדם של העולים לרגל בדרך סנטיאגו, נתיב עלייה לרגל היסטורי וחשוב מאז ימי הביניים, עדיין מהווה מקור משיכה למאות אלפי עולי רגל בכל שנה מכל רחבי העולם.
פארקים

הפארק הלאומי האיים האטלנטיים של גליסיה הוא הפארק הלאומי היחיד בגליסיה. הוא משותף בין מחוזות לה קורוניה ופונטוודרה .
פארק יערות הנהר יומה (Eume).
פארק דיונות של קורובדו (Parque Natural das Dunas de Corrubedo e lagoas de Carregal e Vixán) הוא פארק הנמצא על החוף בקצה הדרום-מערבי של המחוז, על חצי האי ברבנזה.
תחבורה > שדות תעופה ומנחתים

שדה התעופה בסנטיאגו דה קומפוסטלה
שדה התעופה בעיר לה קורוניה
מנחת המסוקים בבסיס הצי בפרול
מנחת המסוקים בנארון
תחבורה > מסילת רכבת

רשת המסילות הלאומית של ספרד המקשרת בין הערים הגדולות במחוז: פרול, בטנזוס, לה קורוניה וסנטיאגו דה קומפוסטלה
מסילת רכבת ספרדית צרה מקשרת את העיר פרול עם עיירות שונות בתחום הרשות של פרול ואורטגל. קו זה ידוע גם בשם מסילת אירון-פרול וממשיך מזרחה עד חבל הבאסקים.
רשת הרכבות המהירות הספרדית (AVE) מקשרת בין לה קורוניה, סנטיאגו דה קומפוסטלה עם ליסבון ומדריד וקטעים ממנה נמצאים בבנייה.
כלכלה > נמלים

לה קורוניה - הנמל המסחרי המרכזי במחוז
מלפיקה – נמל דייגים – Costa da Morte
קמארינייס (Camariñas) – נמל דייגים – Costa da Morte
פיסטרה (Fisterra) – נמל דייגים – Costa da Morte
פרול - נמל מסחרי ונמל הצי הספרדי
קריניו (Cariño) – נמל דייגים
אספסנטה (Espasante) – נמל דייגים
סדיירה (Cedeira) – נמל דייגים